In nomine sancte et individue Trinitatis, Amen. Usus litterarum repertus est propter memoriam rerum. Inde est quod ego Petrus, comes Nivernis, et Agnes comitissa, uxor mea, notum fieri volumus universis presentibus pariter et futuris, quod cum domina Mathildis, mater nostra, comitissa Tornodori, dotalitium suum de Tornodoro nobis quittavit, nos benivolentiam et dilectionem quam semper circa nos affectuose semper exhibuit attendentes, ducentas libras monete in eadem villa, cursalis in redditibus quamdiu vixerit, annuatim usque ad octabas omnium sanctorum percipiendas, voluntarie et pià intentione dedimus et concessimus. Et propter hæs ducentas libras tercentum solidos ejusdem monete duabus ecclesiis sic divisos: ecclesie et capitulo beati Mammetis lingonensis centum solidos, et ecclesie et sanctimonialibus de Juliaco, decem libras, pro anniversario ejusdem comitisse, in utraque ecclesia faciendo ad octobas sancti Remigii in perpetuum dedimus et concessimus, quos in stallis et ventis de Tornodoro prefatis ecclesiis assignavimus. Redditus autem stallorum et ventarum Tornodori que sexaginta et decem libras valere noscuntur supradicta domina nostra, pro sexaginta et decem libris sibi et dictis ecclesiis libenter et precise retinuit. Ita quod si plus vel minus valerent hii redditus nichil inde ei subtraheretur vel augeretur. De his itaque sexaginta et X lib. memorata domina nostra quinquaginta et quinque libras in vita sue accipiat. Reliqui vero CCC solidi qui de his superscriptis redditibus duabus dictis ecclesiis sicut supradictum est et ut in litteris nostris continetur in scriptis perpetuo reddentur. Item in festagio et in redditibus Tornodori et in censu pratorum de nemore Cruisiaci et in censu domorum et in aboonamento castri Cruisiaci septies XXti lib. et C sol. eidem domine nostre assignavimus. Quod si festagium Tornodori aliquo casu mutari contigerit nos aut heredes nostri ad libitum et arbitrium sepedicte Comitisse quicquid de redditibus his deficeret ad plenum supplebimus, et in terra nostra ubi ipsam pocius elegerit reassignabimus. Donavimus etiam eidem domine nostre duos homines in villa Tornod., unum cui nomen est Paris cum filio suo maiori, et alterum Rancias appellatum quos liberos ab omni exactione eidem quitavimus. Ut autem hec rata et illibata in futurum permaneant, ego P. comes et A. comitissa hec omnia presenti scripto annotari et sigillorum nostrorum munimine fecimus roborari. Ad maioris etiam robur confirmationis, Philippus dominus noster illustris rex Francorum ad petitionem nostram ad ipsum firmiter teneri faciet el litteras suas de nostra voluntate factas et sigilli sui autoritate munitas memorate tradidit comitisse. Preterea dominus G. Senonensis archiepiscopus et dominus Lingonensis de cujus feodo castellum et in cujus episcopatu comitatus Tornod. consistit, dominus etiam H. Autissiodorensis, et dominus J. Nivernensis episcopus, ad petitionem nostram id idem similiter manu capientes litteras suas de mandato nostro memorate comitisse pariter tradiderunt. Hoc ipsum confirmantes hoc modo quod si nos ego scilicet P. comes Autissiod. aut A. comitissa uxor mea, vel aliqui de successoribus nostris huic nostre donationi obviare aut contradicere sumpserimus unusquisque supradictorum in episcopatis suo sine dilatione exquo clamor eis innocuerit personas nostras in terram nostram excommunicationi supponet, donec sit emendatum quicquid super hoc fuerit irrogatum. Hujus rei testes sunt; comitissa Montis Pancerii domina Disesie, Cano de Betuna, Robertus de Vavrin; Letericus Bailledart, Milo Boenus, Jobertus Damaisi, Guillelmus Oldiez, Petrus de Corchum, Magister Thomas, Magister Zacharias, Guillelmus clericus comitis, Dominus Hamo capellanus. Actum anno verbi MºCº nonogesimo secundo.